Rogain

Rogain on pika kontrollajaga võistkondlik valikorienteerumine. Eesmärk on koguda kontrollaja jooksul võimalikult suur punktisumma maastikule paigutatud kontrollpunktide läbimisest. Kontrollpunktide väärtus on erinev ning sõltub kaugusest ja tehnilisest keerukusest. Rogaini tiitlivõistlustel on kontrollaeg 24 tundi. 24-tunnise rogaini rajal on kontrollpunkte suurusjärgus 60–100. Rahvaspordivõistlusi korraldatakse ka lühema kontrollajaga (6, 8 või 12 tundi). Võistkonnas võib olla 2–5 liiget ning võistkond peab liikuma koos. Maailmameistrivõistlustel võib võistkonnas olla 2 või 3 liiget. Võistluse ajal võib pöörduda tagasi võistluskeskusse, et puhata, süüa ja varustust täiendada. Rogaini tiitlivõistlused korraldatakse tavaliselt täiskuule lähimal nädalavahetusel. Võistluse start on reeglina laupäeva keskpäeval kell 12.00 ja finiš pühapäeva keskpäeval kell 12.00. 24-tunnise rogaini puhul on olulise kaaluga öine orienteerumine. Sõltuvalt võistluse toimumise kohast ja aastaajast on pimedat aega enamasti 6–14 tundi. Tulemusi arvestatakse kolmes põhiklassis mees-, nais- ja segavõistkondadele. Lisaks kolmele põhiklassile on eraldi võistlusklassid juunioridele (kuni 23-aastased), veteranidele (40-aastased ja vanemad), superveteranidele (55-aastased ja vanemad) ja ultraveteranidele (65-aastased ja vanemad). Võistlusspordina on rogain väga head vastupidavust ja orienteerumisoskust nõudev kestvusspordiala. Tippvõistkonnad läbivad ööpäeva jooksul üle 100 kilomeetri, sageli raske läbitavusega ja mägistel maastikel. Kuna kontrollpunktide läbimise järjekord ei ole ette antud, nõuab rogain ka head raja planeerimise ja teevaliku oskust, samuti oskust õigesti hinnata oma jõuvarusid ja maastikul liikumise kiirust. Oluline on ka oskus kaarti tõlgendada. Rahvaspordina on rogain orienteerumismatk, et koos võistkonnakaaslastega nautida huvitavaid maastikke. Rogainivõistlustel kasutatakse kaarte, mis on tavaliselt mõõtkavas 1:25000 kuni 1:50000, kõrgusjoonte vahega 5–20 meetrit. Abivahenditena on lubatud kasutada vaid kompassi ja kella. Öisel ajal orienteerumiseks kasutatakse otsmikulampe. Kontrollpunktide tähistena on kasutusel rahvusvahelised orienteerumistähised. Kontrollpunktide läbimise ja võistkonnaliikmete koosliikumise tõendamiseks kasutatakse elektroonilist märkesüsteemi – Euroopas on selleks peamiselt SportIdent, Austraalias ja Uus-Meremaal NavLight. Rogain on kasvanud välja ööpäevastest matkadest. Rogaini nimi ja võistlusformaat võeti kasutusele Austraalias 1976. aastal . Termin "rogain" on tuletatud spordiala algatajate eesnimedest, kes olid ka esimese rogaini korraldajad Austraalias – Rod Phillips, Gail Davis (Phillips) ja Neil Phillips ehk kokku RoGaiNe, mis on kasutusel selle spordiala võistluse nimena inglise keeles. Eesti keeles on spordiala nimi "rogain", tegevus "rogainima" ja sportlane "rogainija". Lisaks Austraaliale korraldatakse rogaine regulaarselt ka Uus-Meremaal, USAs, Kanadas, Jaapanis, Venemaal, Ukrainas, Tšehhis, Hispaanias, Poolas, Iisraelis, Soomes, Rootsis, Lätis, Leedus ja Eestis. Rogaine on toimunud aga ka Rumeenias, Itaalias, Iirimaal, Prantsusmaal ja Hongkongis. Korraldatakse ka ratta-, suusa- ja kanuurogaine. Austraalia ja USA linnapiirkondades korraldatud rogaine on nimetatud metrogainideks. Spordiala rahvusvahelist arengut, sealhulgas tiitlivõistluste korraldamist koordineerib Rahvusvaheline Rogainiföderatsioon (IRF). Rogaini maailmameistrivõistlusi korraldatakse üldjuhul üle aasta. Euroopa, Põhja-Ameerika ja Austraalia meistrivõistlused toimuvad igal aastal. Eestis harrastatakse rogaini alates 1999. aastast, mil TA Orienteerumisklubi korraldas esimese kaheksatunnise rogaini. Sellest ajast on Eesti rogainidel osalejate koguarv kasvanud. Viimastel aastatel on Eesti suurimal, TAOK rogainil, osalenud 800–900 osavõtjat. Aastal 2007 osales 437 võistkonda kokku 1158 võistlejaga, mis on seni maailma osavõturohkeim rogain. Eestis koordineerib rogaini kui spordiala Eesti Orienteerumisliit (EOL). EOL on IRFi liige 2010. aastast. Eesti rogainijad on võitnud rogaini tiitlivõistlustelt palju medaleid. 2012. aastal Tšehhi Maagimäestikus tulid Rain Eensaar ja Silver Eensaar rogaini maailmameistriteks ja kordasid seda saavutust 2013. aastal Venemaal Pihkva oblastis toimunud MMil. 2014. aasta rogaini MMil USAs Lõuna-Dakota osariigis Black Hillsi mäestikus tulid Silver ja Rain Eensaar kolmandat korda maailmameistriks, seekord oli nende meeskonnas ka Timmo Tammemäe ja esmakordselt tuldi meeskondlikus arvestuses rogaini maailmameistriks kolmeliikmelise võistkonnaga. Eesti kui rogainimaa rahvusvahelist staatust peegeldab ka rogaini tiitlivõistluste korraldamise usaldamine Eestile. 2005. aastal korraldas OK Orion Nõval 2. Euroopa rogaini meistrivõistlused. 2008. aastal korraldas TAOK Karula rahvuspargis 8. rogaini maailmameistrivõistlused. Euroopa meistrivõistlused rogainis on toimunud veel 2014. aastal Oraval ja 2021. aastal Otepääl. Maailmameistrivõistlused Karli Lambot, Tõnu Lillelaid, Rait Pallo – pronksmedal meeskondade arvestuses, 2010, Cheviot, Uus-Meremaa Silver Eensaar, Rain Eensaar – kuldmedal meeskondade arvestuses, 2012, Přebuz, Tšehhi Silver Eensaar, Rain Eensaar – kuldmedal meeskondade arvestuses, 2013, Alol, Venemaa Timmo Tammemäe, Rait Pallo – hõbemedal meeskondade arvestuses, 2013, Alol, Venemaa Mariann Sulg, Eleri Hirv – pronksmedal naiskondade arvestuses, 2013, Alol, Venemaa Silver Eensaar, Rain Eensaar, Timmo Tammemäe – kuldmedal meeskondade arvestuses, 2014, Black Hills, USA Heiti Hallikma, Viivi-Anne Soots – kuldmedal segavõistkondade arvestuses, 2014, Black Hills, USA Karli Lambot, Mariann Sulg – hõbemedal segavõistkondade arvestuses, 2014, Black Hills, USA Silver Eensaar, Rain Eensaar – hõbemedal meeskondade arvestuses, 2015, Kiilopää, Soome Timmo Tammemäe, Rait Pallo – pronksmedal meeskondade arvestuses, 2015, Kiilopää, Soome Sirli Zupping, Neeme Loorits – pronksmedal segavõistkondade arvestuses, 2015, Kiilopää, Soome Mariann Sulg, Eleri Hirv – pronksmedal naiskondade arvestuses, 2015, Kiilopää, Soome Timmo Tammemäe, Rain Seepõld – kuldmedal meeskondade arvestuses, 2019, La Molina, Hispaania Piibe Tammemäe, Eleri Hirv – hõbemedal naiskondade arvestuses, 2019, La Molina, Hispaania Mariann Sulg, Maris Terno – kuldmedal naisvõistkondade arvestuses, 2022, Paprsek, Tšehhi Piibe Tammemäe, Reeda Tuula-Fjodorov – hõbemedal naiskondade arvestuses, 2022, Paprsek, Tšehhi Timmo Tammemäe, Sander Linnus – hõbemedal meeskondade arvestuses, 2022, Paprsek, Tšehhi Timmo Tammemäe, Sander Linnus – kuldmedal meeskondade arvestuses, 2023, Sierra Nevada, USA Rain Eensaar, Ain Fjodorov – pronksmedal meeskondade arvestuses, 2023, Sierra Nevada, USA Piibe Tammemäe, Reeda Tuula-Fjodorov – hõbemedal naiskondade arvestuses, 2023, Sierra Nevada, USA Euroopa meistrivõistlused Jaanus Reha, Margus Klementsov – kuldmedal meeskondade arvestuses, 2005, Nõva, Eesti Airi Alnek, Riina Laev – hõbemedal naiskondade arvestuses, 2005, Nõva, Eesti Monika Vehlmann, Ingrid Vehlmann – pronksmedal naiskondade arvestuses, 2005, Nõva, Eesti Marje Viirmann, Eduard Pukkonen, Mati Preitof – pronksmedal segavõistkondade arvestuses, 2007, Smiltene, Läti Silver Eensaar, Rain Eensaar – hõbemedal meeskondade arvestuses, 2009, Ylläs, Soome Mariann Sulg, Neeme Loorits – hõbemedal segavõistkondade arvestuses, 2009, Ylläs, Soome Karli Lambot, Tõnu Lillelaid, Rait Pallo – pronksmedal meeskondade arvestuses, 2010, Migovo, Ukraina Silver Eensaar, Rain Eensaar – kuldmedal meeskondade arvestuses, 2011, Rauna, Läti Andreas Kraas, Erik Aibast – hõbemedal meeskondade arvestuses, 2011, Rauna, Läti Karli Lambot, Tõnu Lillelaid, Rait Pallo – pronksmedal meeskondade arvestuses, 2011, Rauna, Läti Armo Hiie, Lauri Lahtmäe – kuldmedal meeskondade arvestuses, 2012, Moletai, Leedu Timmo Tammemäe, Rait Pallo – kuldmedal meeskondade arvestuses, 2014, Orava, Eesti Silver Eensaar, Rain Eensaar – hõbemedal meeskondade arvestuses, 2014, Orava, Eesti Sirli Parm, Neeme Loorits – hõbemedal segavõistkondade arvestuses, 2014, Orava, Eesti Riivo Roose, Sander Mirme – kuldmedal meeskondade arvestuses, 2015, Černé Údolí, Tšehhi Timmo Tammemäe, Joosep Tammemäe, Arvi Anton – hõbemedal meeskondade arvestuses, 2015, Černé Údolí, Tšehhi Mariann Sulg, Eleri Hirv – kuldmedal naiskondade arvestuses, 2016, Aralar, Hispaania Silver Eensaar, Rain Eensaar – hõbemedal meeskondade arvestuses, 2016, Aralar, Hispaania Timmo Tammemäe, Jürgen Einpaul – pronksmedal meeskondade arvestuses, 2016, Aralar, Hispaania Toomas Marrandi, Mari Kaseväli – kuldmedal segavõistkondade arvestuses, 2017, San Gimignano, Itaalia Timmo Tammemäe, Sander Linnus – kuldmedal meeskondade arvestuses, 2018, Berehomet, Ukraina Sander Mirme, Ain Fjodorov – hõbemedal meeskondade arvestuses, 2018, Berehomet, Ukraina Eleri Hirv, Piibe Tammemäe – kuldmedal naiskondade arvestuses, 2018, Berehomet, Ukraina Toomas Marrandi, Anneken Lemberg – hõbemedal segavõistkondade arvestuses, 2018, Berehomet, Ukraina Timmo Tammemäe, Sander Linnus – kuldmedal meeskondade arvestuses, 2020, Tukums, Läti Piibe Tammemäe, Hannula-Katrin Pandis – kuldmedal naiskondade arvestuses, 2020, Tukums, Läti Sander Mirme, Riivo Roose – hõbemedal meeskondade arvestuses, 2020, Tukums, Läti Ain Fjodorov, Reeda Fjodorov – hõbemedal segavõistkondade arvestuses, 2020, Tukums, Läti Neeme Loorits, Moonika Pilli – pronksmedal segavõistkondade arvestuses, 2020, Tukums, Läti Marje Viirmann, Airi Alnek – pronksmedal naiskondade arvestuses, 2020, Tukums, Läti Timmo Tammemäe, Sander Linnus – kuldmedal meeskondade arvestuses, 2021, Otepää, Eesti Piibe Tammemäe, Hannula-Katrin Pandis – kuldmedal naiskondade arvestuses, 2021, Otepää, Eesti Ain Fjodorov, Reeda Tuula-Fjodorov – kuldmedal segavõistkondade arvestuses, 2021, Otepää, Eesti Sander Mirme, Riivo Roose – hõbemedal meeskondade arvestuses, 2021, Otepää, Eesti Neeme Loorits, Viljar Grauen, Anneken Lemberg – hõbemedal segavõistkondade arvestuses, 2021, Otepää, Eesti Mariann Sulg, Maris Terno – hõbemedal naiskondade arvestuses, 2021, Otepää, Eesti Mehis Muru, Martin Vilismäe – pronksmedal meeskondade arvestuses, 2021, Otepää, Eesti Tõnis Piirisild, Pille Vinne – pronksmedal segavõistkondade arvestuses, 2021, Otepää, Eesti Timmo Tammemäe, Sander Linnus – kuldmedal meeskondade arvestuses, 2023, Pöytyä, Soome Mehis Muru, Martin Vilismäe – hõbemedal meeskondade arvestuses, 2023, Pöytyä, Soome Sander Mirme, Riivo Roose – pronksmedal meeskondade arvestuses, 2023, Pöytyä, Soome Mariann Sulg, Maris Terno – kuldmedal naiskondade arvestuses, 2023, Pöytyä, Soome Rain Eensaar, Reeda Tuula-Fjodorov - kuldmedal segavõistkondade arvestuses, 2023, Pöytyä, Soome Neeme Loorits, Hedi Laigar – pronksmedal segavõistkondade arvestuses, 2023, Pöytyä, Soome Rogaini maailmameistrivõistlused Rogaini Euroopa meistrivõistlused Eesti Orienteerumisliit "L.Leppik, Rogain – võimalus avastada Eestimaa ilu, [[GO Reisiajakiri|GO Discover matkaajakiri]], märts 2007". Originaali arhiivikoopia seisuga 24. detsember 2014. Vaadatud 13. aprillil 2012. N. Phillips, R. Phillips, Rogaining: Cross-Country Navigation, Outdoor Recreation in Australia, 2000, ISBN 0-9593329-2-8 Vennad Silver ja Rain Eensaar tulid rogaini maailmameistriteks. Delfi Sport 02.09.2012 Vennad Silver ja Rain Eensaar kaitsesid edukalt MM-tiitlit. sport.err.ee 27.07.2013 Eesti rogaini meeskond tuli kolmandat aastat järjest maailmameistriks. sport.err.ee 28.08.2014 Rahvusvaheline Rogainiföderatsioon Eesti Orienteerumisliit Eesti Orienteerumisliit. Rogaini arengukava 2012–2014 TA OK rogain SportIdent NavLight 8. rogaini maailmameistrivõistlused Eestis 13.–14. septembril 2008 11. rogaini maailmameistrivõistlused Venemaal 26.–27. juulil 2013 12. rogaini maailmameistrivõistlused USA Lõuna-Dakota osariigis 16.–17. augustil 2014 13. rogaini maailmameistrivõistlused Soomes 2015 10. Euroopa meistrivõistlused rogainis Hispaanias 26.-27. jaanuaril 2013 11. Euroopa meistrivõistlused rogainis Eestis 7.-8. juunil 2014